रविवार को भगवान श्रीकृष्ण के जन्मोत्सव की दिनभर धूम मची रही। इत्रनगरी के मंदिरों में रंग बिरंगी झालरों और पुष्पगुच्छों से की गई सजावट एक अलग छटा बिखेर रही थी। शाम होते ही मंदिरों में धार्मिक कार्यक्रमों का आयोजन शुरू हो गया था। शहर के मोहल्ला गदनपुर बडडू स्थित ठाकुरद्वारा में राधाकृष्ण का भव्य श्रंगाार कर प्रसाद का वितरण किया। यहां आचार्य ने भगवान श्रीकृष्ण की बाल लीलाओं के अलावा माखन चोरी की कथा का वर्णन कर श्रद्धालुओं का मन मोह लिया। इसी प्रकार शहर के कचहरी टोला स्थित ठाकुरद्वारा, विशुनपुर टीला, होली मोहल्ला स्थित राधा कृष्ण मंदिर, हरदेगंज स्थित शिवाला सहित शहर के सभी मंदिरों में भगवान श्रीकृष्ण राधा की आर्कषक झांकियां सजाई गईं। जन्माष्टमी पर्व को लेकर सुबह से ही उत्साह का माहौल रहा। शहर में दिन भर धार्मिक कार्यक्रमों की धूम मची रही। साथ ही श्रद्धालुओं ने व्रत रखकर भगवान श्रीकृष्ण की आराधना की।